alexandrainst/scandi-wiki huggingface dataset:
Leamon King

Leamon King (født 13. februar 1936, død 23. mai 2001) var en amerikansk friidrettsutøver som deltok i de olympiske leker 1956 i Melbourne. 

King ble olympisk mester i friidrett under Sommer-OL 1956 i Melbourne. Han var med på det amerikanske stafettlaget som vant 4 x 100 meter stafett foran Sovjetunionen og Tyskland med tiden 39,5 som var ny verdensrekord. De andre på laget var Ira Murchison, Thane Baker og Bobby Joe Morrow.

OL-medaljer 
 1956  Melbourne -  Gull i friidrett, 4 x 100 meter stafett  USA

Eksterne lenker 
 

Sprintere fra USA
Olympiske mestere for USA
Medaljevinnere under Sommer-OL 1956
Deltakere for USA under Sommer-OL 1956
Friidrettsutøvere under Sommer-OL 1956
Fødsler i 1936
Dødsfall i 2001
Domkirken i Utrecht

Domkirken i Utrecht er en markant gotisk kirke midt i den nederlandske byen Utrecht. Den ble påbegynt i 1254 som katedral for erkebispedømmet Utrecht og viet til St. Martin (nederlandsk: Sint-Maarten). Siden 1580 har kirken vært protestantisk. Det 112 meter høye Domtårnet er det høyeste kirketårnet i Nederland og den høyeste bygningen i Utrecht. Tårnet er byens kjennemerke.

Kirkeskipet raste sammen på grunn av en tornado i 1674. Idag står derfor tårnet adskilt fra resten av kirken (koret og tverrskipet).

Eksterne lenker 
 
 Domkerk.nl kirkens offisielle hjemmeside (engelsk)

Kirker i Nederland
Rijksmonument
Utrecht
Oudegracht

Oudegracht, eller «gamle kanal», går gjennom sentrum av Utrecht i Nederland.

Kanalen starter sørøst i byen. Her møter Kromme Rijn (det opprinnelige hovedløpet til Rhinen) og Vaartse Rijn (en kanal fra middelalderen som forbandt Utrecht med elva Lek, det nyere hovedløpet til Rhinen) den originale befestningen rundt byen, og Oudegracht går derfra inn til sentrum. Deler av Oudegracht følger det opprinnelige elveløpet til Rhinen, men det er noe uenighet om hvilke deler. Den nordre delen er sannsynligvis en tidlig kanal (rundt år 1000) som forbandt Rhinen med elva Vecht. Den søndre delen ble påbegynt i 1122, etter at nivået til Rhinen i Utrecht sank som følge av den nye demningen i Wijk bij Duurstede. Den utgravde massen ble brukt til å forhøye kanalsidene, for å redusere risikoen for flom. 

Byens slusesystem som var ferdig i 1275 stabiliserte vannivået. Det gjorde det mulig å lage tørre kjellere og anløp ved vannkanten. Dermed fikk man bryggekanter under gatenivå, noe som er spesielt for Utrecht. Idag er mange av kjellerne og bryggekanten utenfor gjort om til restauranter og kafeer.

Utrecht
Kanaler i Nederland
Calvin Simon

Calvin Eugene Simon (født 22. mai 1942 i Beckley i Vest-Virginia , død 6. januar 2022) var en USA-amerikansk tenorsanger. Han var medlem av funk-kollektivet Parliament-Funkadelic, og i 1997 blei han – sammen med femten andre medlemmer – innvotert i Rock and Roll Hall of Fame.

Simon var også med i PF-forgjengeren The Parliaments, en doo-wop-kvintett leda av George Clinton.

Etter en pause fra musikken gikk Simon over til gospel-musikk, og han har sitt eget plateselskap, Simon Says Records. I 2004 gav han ut albumet Share the News, som nådde 28.-plass på Billboards liste for gospelalbum.

Referanser

Eksterne lenker 
 
 Nettstedet CalvinSimon.com
 Calvin Simon på allmusic.com

Sangere fra USA
Medlemmer av Rock and Roll Hall of Fame (gruppemedlem)
Personer fra Raleigh County i Vest-Virginia
Stavollen Kunstgress

Stavollen Kunstgress eller Stavollen er fotballstadion som brukes av IL Bjarg i Bergen. Det består av to store baner og en syverbane. Det ligger i Fana ved siden av Stend jordbruksskole.

Det brukes til trening ved regi av IL Bjarg og privatpersoner kan komme på fritiden. Man kan også leie baner til trening.

Eksterne lenker
 IL Bjarg

Fotballstadioner i Norge
Idrettsanlegg i Bergen
Yordenis Ugás

Yordenis Ugás (født 14. juli 1986 i Santiago de Cuba) er en cubansk amatørbokser, som konkurrerer i vektklassen lettvekt. Ugás' største internasjonale resultater er en bronse fra Sommer-OL 2008 i Beijing, Kina, og en gullmedalje fra Verdensmesterskapet i 2005 i Mianyang, Kina. Han representerte Cuba under Sommer-OL 2008 der han altså tok bronsen.

Ugás vant gull i lettvekt under de Panamerikanske leker 2007 i Rio de Janeiro i Brasil. Han vant finalen over Éverton Lopes fra Brasil.

Referanser

Eksterne lenker 
 

Cubanske boksere
Medaljevinnere under Sommer-OL 2008
Deltakere for Cuba under Sommer-OL 2008
Boksere under Sommer-OL 2008
Verdensmestere i boksing
Fødsler i 1986
Olympiske medaljevinnere i boksing
Saifeddine Nejmaoui

Saifeddine Nejmaoui (født 5. mai 1981) er en tunisisk amatørbokser, som konkurrerer i vektklassen lettvekt. Nejmaoui har ingen større internasjonale resultater, og fikk sin olympiske debut da han representerte Tunisia under Sommer-OL 2004, der han tapte sin første kamp Khedafi Djelkhir fra Frankrike. Han representerte også Tunisia under Sommer-OL 2008 der han ble slått ut i første runde av Aleksei Tishchenko fra Russland i vektklassen lettvekt. Han har også et gull fra afrikamesterskapet i 2007 i Alger.

Eksterne lenker 
 

Tunisiske boksere
Deltakere for Tunisia under Sommer-OL 2004
Boksere under Sommer-OL 2004
Deltakere for Tunisia under Sommer-OL 2008
Boksere under Sommer-OL 2008
Fødsler i 1981
Skrukli stasjon

Skrukli var en stasjon i Søndre Land kommune på den nedlagte Valdresbanen. Den ble åpnet da banen ble åpnet, 28. november 1902. Fra 7. januar 1968 var den ubetjent og fra 5. august 1983 var den holdeplass. Stasjonsbygningen ble revet i 1984. Status som holdeplass beholdt den til persontrafikken på banen ble lagt ned 1. januar 1989. 

Stasjonen ligger 3,4 km fra fylkesvei 34 ved Halmrast. Da stasjonen var i drift, var det også et postkontor her med postnummer 2865 Skrukli.

Litteratur

Eksterne lenker

Nedlagte jernbanestasjoner i Norge
Jernbanestasjoner på Valdresbanen
Jernbanestasjoner i Oppland
Samferdsel i Søndre Land
Jernbanestasjoner åpnet i 1902
1902 i Norge
Jernbanestasjoner nedlagt i 1989
Byggverk i Søndre Land
Søndre Lands historie
Timanfaya nasjonalpark

Timanfaya nasjonalpark (spansk Parque Nacional de Timanfaya) er et vulkansk område og nasjonalpark på  Lanzarote, opprettet i 1974. 

Parken ligger sydvest på øya og er 51,07 kvadratkilometer stor. Den er i sin helhet dannet av vulkansk slagg og aske. Området og fjellet Timanfaya ble skapt da det var et voldsomt vulkansk utbrudd på stedet som startet 1. september 1730 og varte i nærmere 6 år fram til 16. april 1736. Vulkanen Timanfaya, som parken er oppkalt etter, er fremdeles aktiv, men siste utbrudd var i 1824. 

På toppen av vulkanen Hilarios Islet, ligger det en restaurant. 10 centimeter under overflaten holder temperaturen rundt 160 grader celsius, og på 10 meters dybde er temperaturen 600 grader.

Bilder

Eksterne lenker 
 
 Vulkaner.no – Timanfaya

Lanzarote
Tranbergbakken

Tranbergbakken var en hoppbakke ved Gjøvik i Innlandet. Bakken lå ved gården Tranberg, på nordsiden av byen. Den ble brukt under hovedlandsrennet (NM) i 1922 og NM i 1959, samt under landsrennet i 1907.

Tranbergbakken ble bygd rundt 1905. Den ble ombygd til 70-metersbakke i 1945 og igjen ombygd foran NM i 1959. Under kombinertrennet i mesterskapet 20. februar 1959 satte Tormod Knutsen bakkerekord med 72,5 meter.

I hovedlandsrennet i 1922 deltok blant annet kronprins Olav.

Hilda Stang satte to ganger verdensrekord i skihopping for kvinner i Tranbergbakken. Hun hoppet 14,5 meter i 1902 og 21 meter i 1910.

NM, spesielt hopp

Referanser

Eksterne lenker 
 Idrettsanlegg.no:Tranbergbakken

Hoppbakker i Norge
Idrettsanlegg i Innlandet
Sport i Gjøvik
Byggverk i Gjøvik
Tahar Tamsamani

Tahar Tamsamani (født 10. september 1980) er en marokkansk amatørbokser, som konkurrerer i vektklassen lettvekt. Tamsamani fikk sin olympiske debut da han representerte Marokko under Sommer-OL 2000, der han tok bronsen. Han representerte også Marokko under Sommer-OL 2004 og Marokko under Sommer-OL 2008, der han i begge konkurransene ble slått ut i første runde. Han er også Afrikamester fra 2003.

Eksterne lenker 
 

Marokkanske boksere
Boksere under Sommer-OL 2008
Deltakere for Marokko under Sommer-OL 2008
Boksere under Sommer-OL 2004
Deltakere for Marokko under Sommer-OL 2004
Boksere under Sommer-OL 2000
Deltakere for Marokko under Sommer-OL 2000
Medaljevinnere under Sommer-OL 2000
Fødsler i 1980
Olympiske medaljevinnere i boksing
Armadillo

Armadillo er en dansk dokumentarfilm fra 2010 regissert av Janus Metz. Filmen omhandler en dansk tropp på oppdrag fra den fremskutte militærbasen Armadillo som ligger i den sør-afghanske provinsen Helmand. Filmen beretter blant annet om den voksende kynisme og motløshet hos soldatene.

Filmen skapte mye debatt i Danmark. Den danske forfatteren Carsten Jensen beskrev den som «et jordskjelv i nasjonens selvforståelse».

Om filmen 
Filmen fikk meget god mottakelse av kritikerne. Dagbladet, Dagsavisen, Aftenposten og FilmMagasinet gav den terningkast seks, mens VG gav den fem. Den har fått 92 % på Rotten Tomatoes.

Den ble tildelt to Bodilpriser (beste dokumentar og beste foto) og vant også en pris ved Filmfestivalen i Cannes.

En uttalelse i filmen (der ordet likvidert benyttes) førte til en undersøkelseskommisjon i det danske forsvaret, blant annet i forhold til Genèvekonvensjonens artikkel 41, tilleggsprotokoll 1. Kommisjonen konkluderte med at ingen ulovligheter ble begått.

Annet 
Militærbasen endret navn i 2010 til Forward Operating Base Budwan. Den ble nedlagt allerede i desember 2010 og fraflyttet måneden etter.

Referanser

Eksterne lenker 
 

Danske dokumentarfilmer
Filmer fra 2010
Danskspråklige filmer
Bodilprisen
Filmer lagt til Afghanistan
Dokumentarfilmer fra 2010-årene
Tug of War

Tug of War er et musikkalbum med Paul McCartney, utgitt den 28. april 1982. Albumet lå 23 uker på VG-lista og endte med 1.-plass som beste plassering. Albumet var dedikert til John Lennon og ble produsert av The Beatles-produsenten George Martin.

Sporliste

 «Tug of War» 4:22
 «Take It Away» 4:14
 «Somebody Who Cares» 3:19
 «What's That You're Doing?» 6:19 med Stevie Wonder
 «Here Today» 2:27 (Pauls ode til John Lennon)
 «Ballroom Dancing» 4:07
 «The Pound Is Sinking» 2:54
 «Wanderlust» 3:49
 «Get It» 2:29 med Carl Perkins
 «Be What You See (Link)» 0:34
 «Dress Me Up As a Robber» 2:41
 «Ebony and Ivory» 3:46 med Stevie Wonder

iTunes bonusspor 2007
 «Ebony and Ivory» 3:46 (Soloversjon)

Medvirkende

 Denny Laine – gitar, synthgitar, bass på «Wanderlust»
 Eric Stewart – gitar bakgrunnsvokal
 Campbell Maloney – militærtromme på «Tug of War»
 Ringo Starr – trommer på «Take It Away»
 Steve Gadd – trommer
 George Martin – elektrisk orgel og produsent
 Adrian Brett – panfløyte
 Andy Mackay – lyricon
 Adrian Sheppard – trommer
 Dave Mattacks – trommer
 Carl Perkins – vokal, gitar på «Get It»
 Stevie Wonder – synth, elektrisk piano, vokal
 Jack Brymer – klarinett
 Keith Harvey – cello
 Ian Jewel – fiolin
 Bernard Partridge – fiolin
 Jack Rothstein – fiolin
 Linda McCartney – bakgrunnsvokal
 Stanley Clarke – bass

Eksterne lenker   
 

Musikkalbum fra 1982
Musikkalbum produsert av George Martin
Paul McCartney-album
Task force

En task force (alt. joint task force el. combined task force, norsk: innsatsstyrke) er en sammensatt styrke som jobber mot et felles mål. Det finnes ikke-militære organisasjoner som har opprettet «task forces» eller «task groups» for midlertidige aktiviteter som tidligere også ble utført av ad hoc-komiteer. Begrepet stammer fra engelsk, og det har vært i bruk siden den andre verdenskrigen.

Militære innsatsstyrker

Blant bakkestyrker
Begrepet kan blant annet relatere til militære innsatsstyrker – soldater fra forskjellige enheter som jobber sammen i en gruppe, der gruppen får et unikt navn, eksempelvis «Task force K-bar». «Task force»-begrepet er en del av terminologien hos NATO.

Krigsskip
En «task force» kan sammensettes av skip fra for forskjellige divisjoner og skvadroner, uten formelle og varige re-organiseringer av flåtestyrker. Ved slutten av den andre verdenskrigen hadde omtrent 100 «task force»r blitt dannet av USAs marine.

Sivilt
Begrepet brukes også blant ikke-militære organisasjoner, blant annet innsatsgruppene Analytische Task Force und Medizinische Task Force, Spezialeinheiten des Bundesamtes für Bevölkerungsschutz und Katastrophenhilfe
Task Force (Rheinland-Pfalz), Transatlantic Task Force on Immigration and Integration og hos en del av politi-innsatsgruppene i USA.

Paramilitært
Det finnes eksempler på paramilitære innsatsstyrker. Einsatzgruppen var en styrke i det nasjonalsosialistiske Tyskland som er blitt betegnet som såkalte dødsskvadroner.

Militære organisasjonsformer
Engelske ord og uttrykk
Problemløsning
DS «Isbjørn»

DS «Isbjørn» (1894–1942) var ei ishavsskute kjent fra ekspedisjoner i Nordishavet og hendelser under andre verdenskrig.

Den var stasjonert i Tromsø.
I 1928 deltok den i letingen etter den forsvunne Roald Amundsen på «Latham». Med var også Fritz Gottlieb Zapffe.
I 1930 fraktet den under ledelse av den svenske forfatter Knut Stubbendorff (1893–1965), pressefolk til Kvitøya der Bratvaag-ekspedisjonen hadde funnet leirrestene etter Andrees ballongferd i 1897. Fotografen Peter Wessel Zapffe var med på denne.

Den var isbryter for Oslo Havnevesen da den i desember 1936 ble kjøpt av Jacob Kjøde A/S, Bergen og fungerte som isbryter for kulltrafikken til Svalbard. I slutten av mai 1941 inntraff «Isbjørnaffæren». Båten ble i Longyearbyen bordet av åtte arbeidere ved Sveagruva som ville til Island der de skulle slutte seg til motstandskampen.  Dette feilet, og de åtte ble avvæpnet og brakt i land på Bjørnøya, og senere med «Sogningen» brakt til Tromsø. Seks av de åtte ble avslørt av tyskerne og henrettet: Karl Engen, Ernst Hekkelstrand, Sverre Helmersen, Bjarne Sevald Langseth, Johan Henry Olsen og Halvor Sverre Rødaas.

Skuta deltok med DS «Selis» i Operasjon Fritham for å frakte 82 menn fra skotske Greenock for å ta tilbake kontrollen over det evakuerte Svalbard. Ved Isfjorden (Svalbard) ble begge senket av fire tyske Focke-Wulf Fw 200 den 13. mai 1942.  Femten omkom, og de overlevende berget seg til Barentsburg.

Referanser

Eksterne lenker 
 

Norske polarskuter
Skip fra 1894
Skip sluttseilt 1942
Isbrytere
Nortraships flåte
Skip bygget ved Akers mekaniske verksted
Artikler i sjøfart-prosjektet
Bernardo Alvarado Monzón

Bernardo Alvarado Monzón (født 8. november 1925, død 26. september 1972) var en kommunistisk leder og geriljasoldat fra Guatemala som slåss under borgerkrigen i Guatemala. 

Under borgerkrigen i Guatemala var Bernardo kommandant for geriljaorganisasjonen Unidad Revolucionaria Nacional Guatemalteca som forandret navnet sitt til Partido Guatemalteco del Trabajo (PGT). Han var leder for det politiske partiet PGT, og ble partiets generalsekretær. Bernardo Alvarado ble tatt til fange av statlige guatemalanske styrker den 26. september 1972 i Guatemala by. Han ble drept i fangenskap kort tid etter at han ble tatt til fange.

Referanser 

Guatemalanske politikere
Guatemalanere
Andrej Krawtsjanka

Andrej Siarhjejevitsj Krawtsjanka (hviterussisk: Андрэй Сяргеевіч Краўчанка, russisk: Андрей Сергеевич Кравченко - Andrej Sergejevitsj Kravtsjenko, født 4. januar 1986 i Mysjanka i Homjel voblast) er en hviterussisk mangekamputøver.

Karriere 
Krawtsjanka vant sin første større internasjonale medalje da han fikk sølv i åttekamp under Ungdoms-VM i friidrett i 2003. Senere har han medaljer fra de fleste friidrettsstevnene som arrangeres; han er europa- og verdensmester som junior, og har medaljer fra U23-EM, EM, EM innendørs og VM innendørs. 

Hans personlige rekord i tikamp, som er 8617 poeng, fikk han da han vant Hypo-Meeting i Götzis i Østerrike i mai 2007. I åttekamp er hans personlige rekord på 6234 poeng, satt under VM innendørs 2008 i Valencia.

Referanser

Eksterne lenker 
 

Belarusiske mangekjempere
Verdensmestere i friidrett for Belarus
Europamestere i friidrett for Belarus
Medaljevinnere under Sommer-OL 2008
Deltakere for Belarus under Sommer-OL 2008
Friidrettsutøvere under Sommer-OL 2008
Deltakere for Belarus under VM i friidrett 2009
Deltakere for Belarus under EM i friidrett 2014
Personer fra Homel oblast
Arik Air

Arik Air er et nigeriansk flyselskap som opererer innenlands i Nigeria, i regionen og internasjonalt. Det ble grunnlagt av Sir JIA Arumemi-Ikide som i 2006 tok over konkursboet etter Nigeria Airways. Grunnleggeren renoverte bygningene, byttet ut flåten og bestilte nytt materiell. Selskapets navn tok han ved en bokstavkombinasjon av sitt eget: Sir JIA Arumemi-Ikide. Det har hatt en eventyrlig vekst og i løpet av fire år oppnådd en nær 50 % markedsandel av flytrafikken i Nigeria.

Historie
Den 3. april 2006 tok Arik Air over tidligere Nigeria Airways’ fasiliteter, tre år etter at selskapet gikk konkurs, og startet med å bygge opp sitt nye selskap. Nigeria Airways' bygninger ble renovert og modernisert og bare to måneder senere, 14. juni 2006, kunne Arik ta imot sine to første to fabrikknye Bombardier CRJ-900. Trolig var dette første gang fabrikknye fly ble registrert i Nigeria. Senere samme sommer kom to Boeing 737-300 og tre Canadair CRJ 200 fra United Airlines.

Den 30. oktober 2006 begynte Arik Air å trafikkere Lagos-Abuja fire ganger daglig med Canadair CRJ 900, og rutenettet ble etterhvert utvidet til å omfatte 16 destinasjoner innen Nigeria og i regionen til  Senegal, Sierra Leone, Benin, Ghana og Liberia og interkontinentalt til London og New York.

Flåte
Arik Airs flåte omfatter følgende fly; (mars 2010):

Hendelser
 31. mars 2010 ble en Boeing 737-700 som var klar for en flyvning fra Calabar til Abuja evakuert etter å ha blitt påkjørt bakfra av en Audi personbil. Føreren, som hevdet å være Jesus Kristus, ble arrestert og han hevdet at dette var et desperat forsøk på å hindre flyet i å styrte.

Referanser

Eksterne lenker
 
 Arik Air Fleet 

Nigerianske flyselskaper
Flyselskaper etablert i 2006
Konnerudkollen (hoppbakke)

Konnerudkollen var en hoppbakke som lå i åsen ved samme navn på Konnerud i Drammen. Bakken ble blant annet brukt under hovedlandsrennet i 1926 og flere landsrenn (nasjonale renn).

Den første hoppbakken i Konnerudkollen ble bygd av Drammen Skiklubb og tatt i bruk i 1899. Bakken ble nedlagt alt i 1905 på grunn av gruvedriften i området. Etter at gruvedriften ble nedlagt, bygget Strømsgodset Idrettsforening opp igjen bakken, og den ble innviet i 1921 og ombygd i 1923. Drammen / Konnerud ble tildelt hovedlandsrennet (NM) 1925, men snømangel gjorde at rennet måtte flyttes til Trondheim. Drammen / Konnerud ble igjen tildelt hovedlandsrennet 1926, og da ble rennet avviklet uten problemer, med blant annet kong Haakon som gjest.

Bakken forfalt under 2. verdenskrig, blant annet fordi deler av tribunene og trappene ble tatt som brensel. Den ble satt i stand igjen da krigen var slutt, og under kretsmesterskapet i 1950 satte Arne Ellingsen bakkerekord med 58,5 meter. Det siste rennet i Konnerudkollen var et landsrenn (nasjonalt renn) som ble arrangert i 1951. Året etter knakk stillaset i bakken sammen på grunn av snøen. I første halvdel av 1960-årene ønsket Strømsgodset å bygge en ny hoppbakke på stedet, men det ble aldri noe av planene.

Kilder
Tom Helgesen (red.): Skogene mellom Drammenselva og Eikeren. Drammens og Oplands Turistforening 1996. ISBN 82-90027-27-3, s. 262-265 (digitalisert av Nasjonalbiblioteket)
Lokalbladet for Konnerud og Skoger: Konnerudkollen (nr. 3 2004, s. 28-29)

Hoppbakker i Norge
Idrettsanlegg i Drammen
Strømsgodset Idrettsforening
Vera Krepkina

Vera Samuilovna Krepkina russisk: Вера Самуиловна Крепкина (født 16. april 1933 i Kotelnitsj) er en sovjetisk tidligere friidrettsutøver som deltok i de olympiske leker 1952 i Helsingfors, 1956 i Melbourne og 1960 i Roma.

Krepkina ble olympisk mester i friidrett under sommer-OL 1960 i Roma. Hun vant konkurransen i lengdehopp for damer med et hopp på 6,37 meter, ny olympisk rekord og ti centimeter lengre enn sølvvinneren Elżbieta Krzesińska fra Polen. Tyske Hildrun Claus kom på tredjeplass.

OL-medaljer 
 1960  Roma -  Gull i friidrett, lengdehopp  Sovjetunionen

Referanser

Eksterne lenker 
 

Sovjetiske lengdehoppere
Olympiske mestere for Sovjetunionen
Europamestere i friidrett
Deltakere for Sovjetunionen under Sommer-OL 1952
Friidrettsutøvere under Sommer-OL 1952
Deltakere for Sovjetunionen under Sommer-OL 1956
Friidrettsutøvere under Sommer-OL 1956
Medaljevinnere under Sommer-OL 1960
Deltakere for Sovjetunionen under Sommer-OL 1960
Friidrettsutøvere under Sommer-OL 1960
Personer fra Kotelnitsj rajon
Fødsler i 1933
Deltakere for Sovjetunionen under EM i friidrett 1958
Deltakere for Sovjetunionen under EM i friidrett 1954
Shinchi kraftverk

Shinchi kraftverk er et såkalt superkritisk kullkraftverk i Japan, og har en installert produksjonseffekt er 2.000 MW, fordelt på 2 like store blokker. Operatør er Soma Kyodo Power Company i samrbeid med TEPCO (Tokyo Electric Power CO). Anlegget fyrer kull under svært høyt trykk, selv ved lav fyring.

Se også
Liste over verdens største kullkraftverk

Eksterne lenker
 Supercritical Power Plants Hike Efficiency, Gain World Market Share  – PowerGen Worldwide. Besøkt 23. august 2010.

Varmekraftverk i Japan
Kullkraftverk i Japan
Elvīra Ozoliņa

Elvīra Anatoljevna Ozoliņa russisk: Эльвира Анатольевна Озолина (født 8. oktober 1939 i Leningrad) var en sovjetisk friidrettsutøver som deltok i de olympiske leker 1960 i Roma og 1964 i Tokyo

Ozolina ble olympisk mester i friidrett under sommer-OL 1960 i Roma. Hun vant konkurransen i spydkast for damer med et kast på 55.98 meter, ny olympisk rekord, foran Dana Zátopková fra Tsjekkoslovakia og Birutė Kaledienė fra Sovjetunionen.  

Hun er gift med Jānis Lūsis, også han olypmisk mester i spydkast.

OL-medaljer 
 1960  Roma -  Gull i friidrett, spydkast damer  Sovjetunionen

Eksterne lenker 
 

Fødsler i 1939
Personer fra Sankt Petersburg
Sovjetiske spydkastere
Latviske spydkastere
Olympiske mestere for Sovjetunionen
Olympiske mestere i spydkast
Europamestere i friidrett
Medaljevinnere under Sommer-OL 1960
Deltakere for Sovjetunionen under Sommer-OL 1960
Friidrettsutøvere under Sommer-OL 1960
Deltakere for Sovjetunionen under Sommer-OL 1964
Friidrettsutøvere under Sommer-OL 1964
Sammensvergelsesbrevet

Sammensvergelsesbrevet var et dokument fra 21. desember 1522 hvor  ni jyske riksråder, både geistlige og adelige, gjorde opprør mot Christian II. Det var både i protest mot de store skatteutskrivningene i forbindelse med hans kriger og hans politikk i alminnelighet.

I 1521 hadde Lübeck erklært Danmark krig og året etter brøt det ut opprør mot Christian Tyran i Sverige, som han ble kalt etter Stockholms blodbad.

I Sammensvergelsesbrevet erklærte de at de hadde tatt kontakt med hertug Frederik av Gottorp for  «i overensstemmelse med håndfæstningen at afværge den ulykke» som Christian med sitt styre hadde brakt over landet. Det ble innkalt til et jysk stendermøte i Århus, men fem dager før det skulle finne sted, sa de sammensvorne opp sin huld og troskab til kongen på Viborg landsting og oppfordret alle jyder over 18 år til å følge dem.

Den 13. april 1523 flyktet kongen, dronningen og deres tre barn til Nederlandene, hvor de levde i åtte år i landflyktighet. Samme år tilbød den danske adel og geistlighet tronen til Christians onkel, hertug Frederik av Gottorp (Frederik I), som i en alder av 52 år kunne ta tronen i besittelse.

Eksterne lenker
 Christian II hos SNL WebCitation av SNLs artikkel 
 Opsigelsesbrev til Christian 2 ca. 20. januar 1523

Danmarks historie